Diari Oficial de la Generalitat Valenciana


Sumari del DOGV 9595, del 15-05-2023 (2023/4665)

Anunci sobre l'aprovació de les bases específiques que han de regir la convocatòria i el procés de selecció d'una plaça de tècnic o tècnica d'Educació Infantil per estabilització d'ocupació, mitjançant el procediment de concurs de mèrits.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9595

Data del DOGV
:   15-05-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/4665


Data del document
:   27-04-2023

Organisme emissor
:   Ajuntament de Beniarrés

Tipus de document
:   Anunci

Descriptors 

:   * concurs administratiu

Anunci sobre l'aprovació de les bases específiques que han de regir la convocatòria i el procés de selecció d'una plaça de tècnic o tècnica d'Educació Infantil per estabilització d'ocupació, mitjançant el procediment de concurs de mèrits. [2023/4665]  
Mitjançant Decret d'alcaldia núm. 95/2023 de data 25 d'abril, de l'Ajuntament de Beniarrés, es van aprovar les bases específiques i la convocatòria del procediment de selecció d'una plaça de tècnic infantil, mitjançant el procediment concurs de mèrits, en execució de l'oferta extraordinària per a l'estabilització d'ocupació temporal per a l'any 2022.  
  
Bases específiques que han de regir la convocatòria i el procés de selecció d'una plaça de tècnic/a d'educació infantil per estabilització d'ocupació de l'Ajuntament de Beniarrés en l'any 2023 mitjançant el procediment de concurs de mèrits  
  
Primera. Objecte de la convocatòria  
És objecte de les presents bases la regulació dels aspectes específics per a la convocatòria i procés de selecció per a la provisió d'una plaça de tècnic/a d'educació infantil (grup B) com a personal laboral fix, mitjançant procediment d'estabilització d'ocupació temporal de la disposició addicional sisena de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, dins del marc general d'execució de l'oferta pública d'ocupació de 2022, per a aprovar dues places d'agent d'ocupació i desenvolupament local, mitjançant procediment de concurs de mèrits, aprovada per Decret d'alcaldia núm. 193/2022, de 25 de novembre, i publicada en el Butlletí Oficial de la Província d'Alacant núm. 226, de data 18 de desembre de 2022.  
En el Butlletí Oficial de la Província núm. 248, de data 30 de desembre de 2022, es van publicar les bases generals per les quals es regiran els processos selectius d'estabilització d'ocupació temporal, entre les quals es troba la plaça de tècnic/a d'Educació Infantil.  
La plaça, de naturalesa laboral, han estat dotada pressupostàriament i ocupada de manera temporal i ininterrompudament amb anterioritat a l'1 de gener de 2016.  
Les presents bases vincularan l'Administració, els tribunals que han de valorar els mèrits i els qui participen en el concurs de mèrits, i només podran ser modificades amb subjecció estricta a les normes de la Llei 39/2015, d'1 d'octubre, del procediment administratiu comú de les administracions públiques.  
  
Segona. Normativa aplicable  
Els processos selectius es regiran pel que s'estableix en la presents bases específiques i subsidiàriament per les corresponents bases generals d'estabilització publicades en el BOP núm. 248, de data 30 de desembre de 2022, prevalent en cas de discrepància, aquestes bases específiques sobre les bases generals.  
Així mateix seran aplicable a aquest procés selectiu el que es disposa en la Llei 20/2021, de 28 de desembre, de mesures la reducció de la temporalitat en l'ocupació pública, el text refós de la Llei de l'Estatut bàsic de l'empleat públic, aprovat pel Reial decret legislatiu 5/2015, de 30 d'octubre; la Llei 30/1984, de 2 d'agost, de mesures per a la reforma de la funció pública; la Llei 4/2021, de 16 d'abril, de la Generalitat, de la funció pública valenciana; Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels treballadors; la Llei 7/1985, de 2 d'abril, reguladora de les bases de règim local; el text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril; el Reglament general d'ingrés de personal al servei de l'Administració general de l'Estat i de provisió de llocs de treball i promoció professional dels funcionaris civils de l'Estat, aprovat pel Reial decret 364/1995, de 10 de març; la Llei 39/2015, d'1 d'octubre, del procediment administratiu comú, la Llei 40/2015, d'1 d'octubre, del règim jurídic del sector públic i altres disposicions que li siguen aplicable.  
  
  
Tercera. Mesures d'agilització dels procediments selectius  
De conformitat amb la disposició addicional quarta de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, es redueixen tots els terminis d'aquesta convocatòria a la meitat.  
  
Quarta. Condicions i requisits de les persones aspirants  
Les persones aspirants hauran de reunir en el dia de la finalització del termini de presentació d'instàncies havent de mantindre els requisits fins al moment de la presa de possessió com a funcionaris de carrera o personal laboral fixe els requisits que s'indiquen en les bases específiques de cadascuna de les places convocades i els següents:  
- Tindre la nacionalitat espanyola (art. 56 TREBEP). També podran accedir com a personal funcionari en igualtat de condicions que els espanyols a les ocupacions públiques, amb excepció d'aquelles places que impliquen directament o indirectament una participació en l'exercici del poder públic o en les funcions que tenen per objecte la salvaguarda dels interessos de l'Estat o de les administracions públiques (art. 57 TREBEP).  
- Els nacionals dels estats membres de la Unió Europea.  
- El cònjuge dels espanyols i dels nacionals d'altres Estats membres de la Unió Europea, qualsevol que siga la seua nacionalitat sempre que no estiguen separats de dret. Així mateix, amb les mateixes condicions podran participar els descendents menors de vint-i-un anys o majors d'aquesta edat que siguen dependents.  
- Les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en els quals siga aplicable la lliure circulació dels treballadors.  
Els aspirants hauran d'acompanyar a la seua sol·licitud el document en el qual quede acreditat el compliment de les condicions al·legades.  
- Posseir la capacitat funcional necessària per a l'acompliment de les tasques. L'Ajuntament de Beniarrés, es reserva el dret a sotmetre als aspirants proposats pel Tribunal i abans de ser nomenats funcionaris, a quantes proves considere necessàries per a garantir el compliment dels disposat en aquest requisit.  
- Tindre complits setze anys d'edat i no excedir l'edat màxima de jubilació forçosa.  
- No haver sigut separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari. En el cas de ser nacional d'un altre Estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.  
- Posseir la titulació exigida.  
Estar en possessió del títol de títol de tècnic en Educació Infantil (o en condicions d'obtindre'l en la data en què finalitze el termini de presentació d'instàncies) o el seu equivalent de l'antiga Formació Professional de Segon Grau (tècnic especialista en Jardí d'Infància), o qualsevol de les enumerades en l'article 11 del Decret 2/2009, de 9 de gener del Consell, que estableix les titulacions que ha de posseir el personal que para atenció educativa directa a l'alumnat en els centres d'Educació Infantil de primer cicle.  
En el cas de titulacions obtingudes a l'estranger haurà d'estar-se en possessió de la credencial que acredite la seua homologació. Tant l'homologació com l'equivalència hauran de ser aportades per l'aspirant mitjançant certificació expedida per l'Administració competent en cada cas.  
- No haver sigut condemnat/per sentència ferma per algun delicte contra la llibertat sexual i indemnitat sexual, segons determina l'article 13.5 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'enjudiciament civil en la seua redacció aportada en la Llei 26/2015, de 28 de juliol, de modificació del sistema de protecció a la infància i a l'adolescència.  
Aquesta circumstància haurà d'acreditar-se mitjançant l'aportació d'una certificació negativa del Registre central de delinqüents sexuals.  
Les persones aspirants hauran de reunir tots els requisits establerts en aquestes bases especifiques així com en les corresponents bases generals, en la data de finalització del termini de presentació d'instàncies i mantindre'ls durant tot el procés selectiu.  
  
Cinquena. Sol·licituds de les persones aspirants  
Les instàncies per a prendre part en la present convocatòria es dirigiran a l'Alcaldia de l'Ajuntament de Beniarrés. Les instàncies es presentaran en el Registre general o en la forma que determina l'article 16.4 de la Llei 39/2015, d'1 d'octubre, del procediment administratiu comú de les administracions públiques, mitjançant l'emplenament d'una instància general disponible a la seu electrònica de l'Ajuntament https://beniarres.sedelectronica.es/info.0, i efectuant el pagament dels drets d'examen de conformitat amb allò que es disposa en l'ordenança fiscal reguladora de la taxa per la prestació de serveis administratius en processos de selecció de personal, publicada al Butlletí Oficial de la Província d'Alacant núm. 33 de 16 febrer de 2023.  
  
El termini de presentació de sol·licituds es de 10 dies hàbils a partir del següent a la publicació de l'extracte de la present convocatòria en el Boletín Oficial del Estado.  
En les instàncies per a prendre part en aquesta convocatòria, els aspirants hauran de manifestar obligatòriament que reuneixen tots i cadascun dels requisits exigits en les presents bases i que es comprometen a prestar el preceptiu jurament o promesa, segons es recull en l'RD 707/1979.  
Les instàncies s'acompanyaran de la següent documentació:  
a) Document Nacional d'Identitat.  
b) Titulació acadèmica requerida.  
c) Declaració jurada de no haver sigut separat, mitjançant expedient disciplinari, del servei de l'Estat, de les comunitats autònomes, de les entitats locals, ni trobar-se inhabilitat per a l'exercici de funcions públiques.  
d) La relació de mèrits. En cap cas, podran valorar-se altres documents que els aportats i relacionats exclusivament durant el moment de presentació d'instàncies.  
e) No estar inscrit/a en el Registre central de delinqüents sexuals, havent de presentar, en el moment de la contractació, certificat negatiu tal com consta en l'apartat 5 de l'article 13 de la Llei orgànica 1/1996, de 15 de gener, de Protecció Jurídica del Menor, afegit per la Llei 26/2015, de 28 de juliol, de modificació del sistema de protecció a la infància i a l'adolescència (Boletín Oficial del Estado no 180 de 29.07.2015), en vigor des del 18 d'agost de 2015.  
f) Justificant d'haver ingressat la quantitat de 50 euros, establerta en l'ordenança fiscal de la taxa per la prestació de serveis administratius en processos de selecció de personal de l'Ajuntament de Beniarrés publicada en el BOP núm. 33 de 16 de febrer de 2023.  
Aquest ingrés podrà efectuar-se directament o mitjançant transferència en les oficines del Banc Sabadell en el compte el codi d'identificació del qual és ES93.2147.8458.1493.5249.9367, de la qual és titular l'Ajuntament de Beniarrés, en concepte «tècnic educació infantil» al costat de la identificació de la persona aspirant que efectua l'ingrés.  
Els drets d'examen només seran retornats als qui no siguen admesos al procediment selectiu, per falta d'algun dels requisits exigits per a prendre part en aquest.  
En cap cas el pagament dels drets d'examen (taxa fixada a aquest efecte) suposarà la substitució de l'obligació de presentació dins del termini i en la forma escaient de la sol·licitud, en la forma prevista i de conformitat amb el que es disposa en l'article 16 de la Llei 39/2015 d'1 d'octubre del procediment administratiu comú de les administracions públiques.  
Es garanteix la igualtat de condicions a persones amb discapacitat conforme al que s'estableix en els articles 55.2 i 55.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
Les persones aspirants discapacitats hauran de presentar certificació expedida per l'òrgan competent de la Generalitat, o òrgan de la comunitat autònoma competent, o de l'Administració general d'Estat, que acrediten tal condició, així com la seua capacitat per a exercir les tasques corresponents a la plaça objecte de la present convocatòria.  
L'Ajuntament, quan siga necessari, adoptarà mesures adequades en el procediment selectiu que garantisquen la participació de les persones aspirants amb discapacitats en condicions d'igualtat mitjançant les adaptacions i ajustos raonables de temps i mitjans.  
A aquest efecte les persones aspirants ho faran constar en la sol·licitud de participació, amb la proposta de l'adaptació sol·licitada. En aquest cas, abans de la celebració de la prova serà resolta la sol·licitud per l'òrgan de selecció, havent de motivar expressament la denegació o modificació si escau de l'adaptació sol·licitada  
Les persones interessades hauran d'aportar juntament amb la instància una declaració responsable (segons annex que s'acompanyarà a les presents bases), en elles les persones aspirants han de manifestar que reuneixen tots i cadascun dels requisits exigits en les presents bases, referits a la data de finalització del termini de presentació de sol·licituds, havent d'acreditar-se posteriorment en el termini de deu dies, comptats a partir del següent a la publicació de la llista d'aprovats en el tauler d'edictes de l'Ajuntament i manifestant que són uns certes totes les dades que figuren en la seua sol·licitud, i que la documentació aportada és còpia fidel de l'original, amb el compromís d'aportar els originals de la documentació, en qualsevol moment que siguen requerits pel tribunal del corresponent procés selectiu o pels responsables de recursos humans de l'Ajuntament.  
En la mateixa instància per a prendre part en la present convocatòria hauran de relacionar aquells mèrits que vulguen que siguen tinguts en compte en la fase de concurs de mèrits. No es puntuaran els mèrits que no hagen sigut relacionats.  
  
Sisena. Admissió de les persones aspirants  
Les persones que desitgen ser admeses en els procediments de selecció, hauran de manifestar en les seues instàncies reunir totes i cadascuna de les condicions exigides referides a la data d'expiració del termini de presentació d'instàncies i haver abonat els drets d'examen.  
Igualment, els mèrits que, si escau, es desitge fer valdre en la fase de concurs hauran de tindre's a la data de finalització del termini de presentació d'instàncies. Expirat aquest, per resolució, es declararà aprovada provisionalment la llista de persones admeses i excloses, si escau, resolució, que es publicarà en el tauler d'anuncis de l'Ajuntament de Beniarrés, s'establirà el termini de diez dies per a esmenar defectes per les persones aspirants excloses.  
Així mateix, en aquest termini es podrà presentar qualsevol reclamació pertinent per les persones interessades. Els errors de fet podran esmenar-se en qualsevol moment, d'ofici o a petició de la persona interessada.  
Si no es produïra reclamació, suggeriment o petició de cap esmena, la resolució provisional esdevindrà definitiva automàticament, publicant-se en el seu electrònica de l'Ajuntament i el tauler d'anuncis d'aquest, així com el lloc, data i hora de començament de la baremació pel corresponent tribunal.  
En un altre cas, resoltes les reclamacions i esmenes, l'autoritat convocant elevarà a definitives les llistes de persones admeses i excloses mitjançant Resolució que es publicarà igualment publicant-se en el seu electrònica de l'Ajuntament i el tauler d'anuncis d'aquest, al costat dels esments assenyalats en el paràgraf anterior. La publicació d'aquesta resolució serà determinant dels terminis a l'efecte de possibles impugnacions o recursos.  
  
Setena. Tribunal qualificador  
Els tribunals són òrgans col·legiats de caràcter tècnic, actuant sotmesos a les normes generals establides dins de la Llei 40/2015, d'1 d'octubre, de règim jurídic del sector públic, tots els seus membres estaran sotmesos a les causes generals d'abstenció i recusació de conformitat amb el que es disposa en els articles 23 (abstenció) i 24 (recusació) de la citada norma.  
Els tribunals qualificadors de conformitat amb el que es disposa en l'article 60 del TREBEP hauran d'ajustar-se als principis d'imparcialitat i professionalitat i idoneïtat dels seus membres i es tendirà, així mateix, a la paritat entre la dona i home.  
El personal d'elecció o de designació política, els funcionaris interins i el personal eventual no podran formar part dels òrgans de selecció.  
  
La pertinença als òrgans de selecció serà sempre a títol individual, no podent ostentar-se aquesta en representació o per compte de ningú.  
  
En el cas que una vegada iniciats els processos convocats, els membres dels tribunals qualificadors cessen en els càrrecs en virtut dels quals van ser nomenats per a constituir part d'aquests tribunals, continuaran exercint com a tals en les seues funcions excepte incompatibilitat legal a aquest efecte.  
Si per diferents motius i independentment de les responsabilitats en què pogueren incórrer, els membres designats en el tribunal no volgueren o no pogueren continuar fins a un nombre de membres que impedira la continuació del procediment selectiu, per falta de titulars o suplents necessaris, es consideraran vàlides les actuacions anteriors portades a aquest efecte i previ els tràmits reglamentaris corresponents, es procedirà a la designació de les actuacions pendents fins a la finalització del procediment.  
Tots els membres tindran veu i vot, no podran constituir-se sense l'assistència de la meitat més un dels seus membres, titulars o suplents. L'agrupació professional dels membres dels tribunals haurà de ser igual o superior a la del cos, agrupació professional funcionarial objecte de la convocatòria i, almenys més de la meitat dels seus membres haurà de posseir la titulació corresponent a la mateixa àrea de coneixements que exigisca la convocatòria concreta.  
Els tribunals seran nomenats, excepte excepció justificada, en cada ordre de convocatòria i conformement a aquesta els correspondrà el desenvolupament i la qualificació de les proves selectives. Estaran constituïts per un nombre imparell de membres, funcionaris de carrera, no inferior a cinc, i han de designar-se el mateix nombre de membres suplents i en la seua composició es vetlarà pel compliment del principi d'especialitat. La totalitat dels membres haurà de posseir un nivell de titulació igual o superior a l'exigit per a l'ingrés en el cos o escala de què es tracte. (Rd 364/95).  
No podran formar part dels òrgans de selecció aquells funcionaris que hagueren fet tasques de preparació d'aspirants a proves selectives en els cinc anys anteriors a la publicació de la corresponent convocatòria.  
En cada reunió del tribunal, poden participar els membres titulars i, en la seua absència, els suplents, però no podran substituir-se entre si en una mateixa reunió.  
Els membres del tribunal que no siguen presents durant el procés de qualificacions de cada exercici no podran puntuar-los.  
Si el tribunal no ha acabat d'examinar els assumptes inclosos en la convocatòria i per tant d'adoptar els acords que procedisquen i les circumstàncies així ho requerisquen, podran interrompre's la sessió, pel temps necessari, sent represa el mateix dia o, si és el cas, donar-la per finalitzada i convocar nova sessió per a un altre dia.  
El secretari, que actuarà com a fedatari públic, haurà d'estendre acta de les actuacions del tribunal.  
El tribunal haurà de vetlar perquè no es produïsquen demores innecessàries actuant sota els principis d'austeritat i agilitat en l'ordenació del desenvolupament dels processos selectius i en tot cas haurà d'atendre els principis d'actuació recollits en el Reial decret legislatiu 5/2015 de 30 d'octubre, pel qual s'aprova el text refós de la Llei de l'estatut bàsic de l'empleat públic.  
Als membres o assessors que concórreguen a les sessions d'aquest, se'ls abonaran les indemnitzacions establides per assistència i, quan siga procedent, les corresponents dietes i despeses de viatge, de conformitat amb la quantia establida en la legislació vigent en el moment de les meritacions, les indemnitzacions dels assessors, excepte disposició en contra, seran les mateixes que les dels vocals.  
Els tribunals que es fixen i actuen en les proves selectives tindran les mateixes categories que es fixen per als que actuen en l'Administració general de l'Estat de conformitat amb el que es disposa per l'article 30 del Reial decret 462/2002, de 24 de maig, d'indemnitzacions per raó del servei.  
El tribunal qualificador, així com l'òrgan competent, podran designar col·laboradors i/o assessors especialistes per a assistir al tribunal en el cas que aquest el precise, sense que en cap cas tinguen facultats de qualificació i resolució, estant les seues funcions limitades a l'assessorament i en el seu cas proposada a aquest.  
Als efectes a què es refereix l'article 121 de la Llei 39/2015, d'1 d'octubre, del procediment administratiu comú de les administracions públiques, els tribunals es consideraran adscrits a l'Alcaldia-Presidència de l'Ajuntament de Beniarrés.  
  
Huitena. Procediment de selecció  
De conformitat amb el que es preveu en l'article 61.6 del TREBEP i en les disposicions addicionals sisena i octava de la Llei 20/2021, de 28 de desembre, el sistema selectiu per a la provisió de la plaça de tècnic educació infantil, serà el de Concurs de mèrits.  
El procés selectiu del concurs de mèrits corresponent a l'oferta d'ocupació pública d'estabilització d'ocupació temporal, s'ha de realitzar garantint el compliment dels principis constitucionals d'igualtat, mèrit i capacitat, recollits, en l'article 55.1 del TREBEP, així com els següents previstos en l'article 55.2 del TREBEP.  
  
L'òrgan de selecció, mitjançant anunci publicat en el tauler d'edictes de l'Ajuntament de Beniarrés, procedirà baremar a les persones aspirants segons la documentació acreditativa aportada juntament amb la seua sol·licitud de participació.  
L'òrgan de selecció procedirà a valorar els mèrits presentats per les persones aspirants, amb la qualificació que corresponga a aquests, d'acord amb el barem contingut en el la base novena d'aquestes bases.  
Els interessats es responsabilitzaran de la veracitat dels documents que presenten.  
De conformitat amb l'article 28.5 de la Llei 39/2015, d'1 d'octubre, podrà requerir-se l'exhibició dels documents originals per a l'acarament de la documentació aportada per la persones interessada.  
En el cas que l'òrgan de selecció comprove que algun dels aspirants ha realitzat qualsevol tipus d'actuació fraudulenta o incorregut en falsedat manifesta en la seua sol·licitud, que genere competència deslleial d'acord amb els principis d'igualtat, mèrit i capacitat, prèvia audiència a la persona interessada, haurà d'emetre proposta motivada d'exclusió del procés selectiu, dirigida a l'òrgan que haguera aprovat la relació definitiva d'aspirants admesos, comunicant les falsedats o actuacions fraudulentes formulades per la persona aspirant.  
  
Contra la resolució d'aquest òrgan podran interposar-se els recursos administratius que siguen procedents.  
Els mèrits relatius a l'experiència professional a l'Ajuntament de Beniarrés, seran comprovats pel departament de personal sense que siga necessària la presentació de cap document acreditatiu per les persones aspirants.  
Els serveis prestats en altres administracions públiques s'acreditaran mitjançant certificat de l'òrgan competent en matèria de personal de l'Administració de què es tracte.  
En aquest certificat s'haurà de fer constar la categoria, cos, escala i/o especialitat d'aquests serveis, el subgrup o grup de classificació professional, la titulació exigida com a requisit per a l'ingrés en aquesta, el règim jurídic de la vinculació, el tipus de vincle (fixe, temporal, indefinit no fixe…), i el període de prestació de serveis exercit, amb indicació de la data d'inici i final, en el seu cas, així com el règim de jornada (completa, parcial -en aquest cas s'indicarà el seu percentatge-), amb indicació del temps en el qual s'haja romàs en situacions que no comporten l'acompliment efectiu de prestació de serveis, així com les llicències sense retribució.  
Els cursos de formació s'acreditaran mitjançant la presentació del corresponent certificat, diploma o títol d'assistència i/o aprofitament a l'activitat formativa, en el qual haurà de constar l'organisme o entitat que va convocar i va impartir l'activitat, denominació, dates de realització, contingut i nombre d'hores de duració.  
A l'efecte del còmput de cadascun dels mèrits al·legats, es prendrà com a data límit, l'últim dia del termini de presentació de sol·licituds de participació en els respectius processos selectius.  
  
Novena. Començament i desenvolupament de procediments de selecció  
El procediment selectiu constarà d'una única fase, la del concurs de mèrits. Al costat de la llista definitiva de persones aspirants admeses i excloses, es publicarà en el tauler d'edictes de l'Ajuntament de Beniarrés, la resolució en la qual s'assenyale, el lloc, la data i hora del començament de la corresponent baremació.  
Igualment es publicarà la composició del tribunal als efectes disposats la base setena.  
  
Desena. Qualificació  
El procediment de selecció serà el de concurs i constarà d'una única fase de concurs, de caràcter obligatori.  
Amb la finalitat de respectar els principis de publicitat, transparència, objectivitat i seguretat jurídica que han de regir l'accés a l'ocupació pública, s'haurà de publicar la puntuació dels diferents mèrits que no estigueren expressament establerts en les bases generals d'aquesta convocatòria.  
Seran mèrits puntuables en cada concursant, els contrets en la data que finalitze el termini de presentació de sol·licituds, conforme al següent:  
a) Mèrits professionals (fins a 70 punts).  
• Servis prestats com a personal funcionari interí en el cos o escala o com a personal laboral temporal en la categoria professional de l'Administració convocant: 0,42 punts per mes treballat.  
• Serveis prestats com a personal funcionari interí en cossos i escales o personal laboral temporal en la categoria professional d'altres administracions públiques: 0,14 punts per mes treballat.  
• Serveis prestats en la resta del sector públic: 0,05 punts per mes treballat.  
b) Mèrits acadèmics (fins a 30 punts).  
• Per la possessió de titulacions acadèmiques oficials de nivell igual o superior a la requerida per a l'accés al cos, escala o categoria corresponent: fins a 2 punts.  
• Es valoraran els cursos convocats o homologats per centres de formació oficials, col·legis professionals, diputacions provincials, federacions de municipis i província, ministeris, instituts o escoles d'Administració pública, Institut Nacional d'Administració Pública i universitats (inclosos els sindicats) en matèria de formació i perfeccionament del contingut relacionat amb les funcions del lloc de treball objecte de la present convocatòria.  
A més a més, aquella formació de caràcter transversal que estiga relacionada amb les següents matèries: ofimàtica, riscos laborals, igualtat de gènere, procediment administratiu o similars.  
  
Puntuació màxima 20  
Cursos relacionats directament amb el lloc a estabilitzar 0,054/hora  
Cursos de caràcter transversal 0,025/hora  
  
  
No seran valorats aquells cursos que no complisquen els requisits esmentats en el punt anterior.  
• Valencià: Puntuació màxima: fins a 4 punts.  
Es valorarà el coneixement de valencià sempre que s'acredite estar en possessió del certificat expedit o homologat per la Junta Qualificadora de Coneixements de Valencià, d'acord amb la següent escala:  
  
  
Titulació A2 o coneixements orals 0,5 punts  
Titulació B1 o grau Elemental 1 punts  
Titulació B2 2 punts  
Titulació C1 o grau Mitjà 3 punts  
Titulació C2 o grau Superior 4 punts  
  
  
Es cas de posseir més d'un certificat de coneixements de valencià, només es valorarà el de nivell superior.  
  
• Idiomes comunitaris: fins a 3 punts.  
  
Titulació A2 1 punt  
Titulació B1 1,5 punts  
Titulació B2 2 punts  
Titulació C1 2,5 punts  
Titulació C2 3 punts  
  
  
• Per haver superat un procés selectiu temporal i obtingut nomenament com a personal interí o laboral en la plaça corresponent al cos, classe i categoria que corresponga: fins a un màxim d'1 punt.  
  
  
Onzena. Relació de persones aprovades  
Baremats els mèrits, l'òrgan tècnic de selecció farà pública la relació de persones aspirants aprovades, si n'hi haguera, per ordre de puntuació aconseguida concedint-los un termini de 5 de dies hàbils perquè formulen reclamacions, i al·legacions que estimen pertinents en relació amb la baremació i elevarà aquesta relació a l'òrgan competent, remetent així mateix l'acta de l'última sessió, sense que puguen declarar que ha superat el present procediment selectiu un nombre de persones aspirants superior al de places convocades.  
Si es produeixen casos d'empat, es dirimiran en primer lloc i per aquest ordre:  
1) Primer, major antiguitat en la plaça d'igual denominació a la que s'opte en l'administració convocant.  
2) Segon major puntuació obtinguda en l'apartat de cursos de formació del barem del concurs.  
3) Si així i tot persistira l'empat, per sorteig.  
Resoltes les possibles al·legacions i esmenes, l'òrgan tècnic de selecció dictarà una proposta de nomenament, fixant la relació definitiva del personal aspirant aprovat per la seua ordre de puntuació. Aquesta relació donarà començament, amb la persona aspirant que haja obtingut d'aquesta manera la puntuació total més alta i finalitzarà, si és el cas, quan el nombre de persones incloses en aquesta coincidisca amb el nombre de places convocades.  
  
Dotzena. Presentació de documentació i comunicacions  
Les persones aspirants proposades pel tribunal, hauran d'aportar davant la Corporació, en el termini de deu dies hàbils des que es faça pública la relació d'aquestes, els documents acreditatius de les condicions de capacitat i requisits exigits en la norma base tercera de la present convocatòria:  
a) Fotocòpia del DNI o, si és el cas, del passaport o qualsevol altre document acreditatiu de la nacionalitat, degudament compulsats.  
b) Original o fotocòpia compulsada del títol acadèmic exigible segons la corresponent convocatòria.  
c) Declaració de no haver sigut separat mitjançant expedient disciplinari en qualsevol Administració o ocupació pública, així com de no trobar-se inhabilitat penalment per a l'exercici de funcions públiques.  
  
d) Certificat de delictes de naturalesa sexual.  
Les persones aspirants proposades que hagen fet valdre la seua condició de persones amb diversitat funcional, hauran d'acreditar tal condició mitjançant certificació expedida per l'òrgan competent de la Generalitat Valenciana, en la qual haurà d'acreditar-se, a més d'aquesta diversitat igual o superior al 33 %, la seua capacitat per a exercir les tasques i funcions de la plaça. Les persones aspirants que tingueren la condició de funcionàries de carrera quedaran exemptes de justificar documentalment les condicions generals a què es refereix la base tercera que ja hagueren sigut provades per a obtindre el seu anterior nomenament. En tot cas, hauran de presentar original o fotocòpia compulsada del títol acadèmic exigit.  
Les persones aspirants es relacionaran per mitjans electrònics amb l'òrgan competent en relació amb les incidències relatives a l'actuació de l'òrgan de selecció, així com les reclamacions, queixes, peticions o suggeriments sobre el procés selectiu.  
  
Tretzena. Nomenament com a funcionari de carrera o personal laboral fix  
Presentada la documentació per les persones interessades i considerada conforme i suficient per l'òrgan municipal competent, seran nomenats funcionaris de carrera o personal laboral fixe després de la signatura de l'oportú nomenament, els aspirants proposats pel tribunal a càrrec del titular de l'òrgan competent en el termini màxim de tres mesos des de la publicació de la relació d'aprovats en el tauler d'anuncis i en la seu electrònica municipal.  
El corresponent nomenament serà notificat als interessats, i han de prendre possessió en el termini màxim de trenta dies naturals a comptar de l'endemà de la notificació de la resolució de nomenament en el cas dels funcionaris de carrera o del personal laboral fix.  
  
Els qui, sense causa justificada, no prenguen possessió dins del termini assenyalat, perdran tots els drets derivats de la superació de les proves selectives i del subsegüent nomenament conferit.  
En l'acte de la presa de possessió, i després de la signatura del seu nomenament, el funcionari o personal laboral nomenat haurà de prestar jurament o promesa, de conformitat amb la formula prevista en el Reial decret 707/1979, de 5 d'abril.  
  
Catorzena. Referència de gènere.  
Tota referència feta al gènere masculí en els criteris generals i les bases específiques inclou necessàriament el seu homònim en femení. Els gèneres han sigut emprats conforme a la pràctica i ús generalment admesos en nom de l'agilitat lingüística.  
  
Quinzena. Comunicacions i incidències  
La publicació de tots els actes i acords que es dicten en desenvolupament de cadascun dels processos selectius, es realitzarà a través del tauler d'edictes i de la web municipal.  
L'Alcaldia queda facultada per a realitzar quants tràmits siguen necessaris per a resoldre qualsevol dubte que es produïsca en el no previst en les bases, vetlant pel bo ordre del desenvolupament de la convocatòria, fins al lliurament de l'expedient al tribunal qualificador.  
El tribunal queda facultat per a resoldre les incidències que es produïsquen i els dubtes que es plantegen sobre la interpretació de les bases i per a adoptar els acords o resolucions necessaris per a mantindre el bon ordre de les proves i, en general, en el desenvolupament de la convocatòria, mentre dure la seua actuació.  
Entre tals facultats, s'inclouen la de desqualificar els aspirants i, en conseqüència, no puntuar les seues proves, si han vulnerat les lleis o les bases de la convocatòria o el seu comportament supose un abús o frau (falsificar exercicis, copiar, ofendre el tribunal, etc.).  
Els aspirants podran dirigir a l'òrgan competent les comunicacions incidències relatives a l'actuació del tribunal, així com les reclamacions, queixes, peticions o suggeriments sobre el procés selectiu.  
  
Setzena. Publicitat de la convocatòria i les bases.  
Les convocatòries i les seues bases es publicaran íntegrament en el Diari Oficial de la Generalitat Valenciana així com en la seu electrònica de l'Ajuntament de Beniarrés i en el tauler d'edictes municipal i vincularan a l'Administració, als òrgans de selecció i a les persones que participen en els procediments.  
Es publicarà extracte de la convocatòria en el Butlletí Oficial de la Província d'Alacant i en el Boletín Oficial del Estado.  
Els successius anuncis relatius a les convocatòries es publicaran en el tauler d'edictes de l'Ajuntament, en la seua seu electrònica i, si és el cas, en el Butlletí Oficial de la Província.  
  
Dissetena. Relació amb les bases generals  
Les presents bases específiques prevalen sobre les bases generals en cas de contradicció o discrepància.  
  
Dihuitena. Dades de caràcter personal  
El tractament de les dades personals es durà a terme segons el que s'estableix en les normes vigents en matèria de protecció de dades de caràcter personal.  
  
Dinovena. Impugnació i revocació de la convocatòria  
Les presents bases específiques, així com les convocatòries que es realitzen, podran ser impugnades mitjançant la interposició del recurs contenciós administratiu davant el jutjat d'aquest ordre jurisdiccional.  
  
Vintena. Recursos i reclamacions contra els actes del tribunal qualificador  
Contra les propostes finals d'aspirants aprovats i, en general, contra els actes de tràmit que determinen la impossibilitat de continuar en el procediment selectiu o produïsquen indefensió, dels tribunals qualificadors, es podrà interposar recurs d'alçada, de conformitat amb el que es disposa en els articles 112 en relació amb l'article 121 de la Llei 39/2015, d'1 d'octubre, del procediment administratiu comú de les administracions públiques.  
Contra els altres actes de tràmit dels tribunals qualificadors, els interessats podran presentar les reclamacions i formular les al·legacions que desitgen, davant aquests tribunals. Tals reclamacions i al·legacions hauran de tindre's en compte per l'òrgan que adopte les decisions que posen fi als respectius procediments conforme estableix l'article 112 de la citada Llei 39/2015 d'1 d'octubre.  
  
Vint-i-unena. Creació de la borsa  
Finalitzat el procés selectiu per concurs es constituirà, obligatòriament, borsa de treball preferent i prioritària a qualsevol altra que es puga constituir.  
Aquesta bossa estarà integrada, en primer lloc, per aquelles persones que sent personal empleat públic en la categoria oferida, no hagen obtingut plaça, tenint una vigència de 4 anys, sempre que en el concurs hagueren obtingut un mínim de 50 punts. L'ordre de prelació vindrà determinat per la puntuació obtinguda en el concurs.  
Les crides es realitzaran respectant l'ordre de prelació que vindrà determinat per la suma de la puntuació obtinguda que s'establisca en la convocatòria de la borsa corresponent.  
L'ordre de crida dels aspirants inscrits en la borsa en aquest La renúncia inicial a una oferta de treball, o la renúncia durant la vigència del contracte, no donaran lloc a l'exclusió de la borsa, però ocasionarà un canvi de lloc del lloc de treball, dins d'aquesta, passant a ocupar l'últim lloc de treball com a integrant de la borsa.  
  
Són causes que justifiquen la renúncia a una oferta de treball i que impliquen el manteniment dins de la [borsa d'ocupació/ borsa de treball]:  
- Estar en situació d'ocupat, prestant serveis en l'Ajuntament com a personal contractat, en qualsevol de les formes admeses en dret, laboral o funcionari interí.  
- Estar en situació de suspensió per accident, baixa per malaltia, intervenció quirúrgica, internament hospitalari, maternitat, embaràs d'alt risc i situació de risc o necessitat acreditada per facultatiu que exigisca la lactància natural de menors de nou mesos. L'acreditació documentada de la finalització de tal circumstància donarà lloc a la reposició en el mateix lloc de l'ordre de llista en les borses de Treball en què es trobarà la persona afectada.  
- Exercici de càrrec públic representatiu que impossibilite l'assistència al treball.  
  
Cosa que es fa pública per al general coneixement.  
  
Beniarrés, 27 d'abril de 2023.- L'alcalde president: Miquel Àngel Sanchis Jordà.